cyanic-selkie/wikianc huggingface dataset:
Άκανθος ο Λακεδαιμόνιος
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Σπαρτιάτες ολυμπιονίκες Κατηγορία:Αρχαίοι ολυμπιονίκες του δόλιχου Κατηγορία:Αρχαίοι ολυμπιονίκες (8ος αιώνας π.Χ.)
Υβέτ Τζάρβις - Κορδοπάτη
Η Υβέτ Τζάρβις-Κορδοπάτη (αγγλικά: Yvette Jarvis-Kordopatis) (γενν. 7 Δεκεμβρίου 1957) είναι Αμερικανίδα-Ελληνίδα πρώην καλαθοσφαιρίστρια, η οποία αγωνιζόταν ως πάουερ φόργουορντ, μοντέλο, τηλεπαρουσιάστρια και τραγουδίστρια.
Βιογραφία
Η Τζάρβις γεννήθηκε στο Μπρούκλιν της Νέας Υόρκης. Απέκτησε την ελληνική υπηκοότητα μετά το γάμο της με τον αθλητή Στέλιο Κορδοπάτη.
Αγωνίστηκε στην ομάδα του Μπόστον Γιουνιβέρσιτι και αναδείχθηκε καλύτερη αμυντικός του κολεγίου της. Αφού πήρε το πτυχίο της στην ψυχολογία και την κοινωνιολογία, ασχολήθηκε με τη διαιτησία. Στο Ελένικ Κόλετζ της Βοστώνης γνώρισε Έλληνες καλαθοσφαιριστές, όπως τον Παναγιώτη Φασούλα, τον Παναγιώτη Γιαννάκη και το μελλοντικό σύζυγό της, Στέλιο Κορδοπάτη.
Στη συνέχεια εγκαταστάθηκε στην Ελλάδα όπου προπονούνταν με τη Γλυφάδα και εν συνεχεία με το Παλαιό Φάληρο. Αποκτήθηκε από τον Παναθηναϊκό το 1983 και αγωνίστηκε με επιτυχία για 2 σεζόν. Υπήρξε η πρώτη Αφροαμερικανίδα και επαγγελματίας, που αγωνίστηκε στο ελληνικό γυναικείο πρωτάθλημα, με την φανέλα του Παναθηναϊκού.
Εκλέχθηκε επίσης δημοτικός σύμβουλος στο Δήμο Αθηναίων.
Μάχη του Μπενεβέντο (275 π.Χ.)
Η μάχη του Μπενεβέντο ήταν η τελευταία μάχη του Πύρρου με τους Ρωμαίους, η οποία έλαβε χώρα στο σημερινό Μπενεβέντο της Ιταλίας. Ο Πύρρος είχε κουραστεί από τους πρόσφατους πολέμους στη Σικελία και από τις Πύρρειες νίκες με τους Ρωμαίους. Παρόλο που η μάχη ήταν αμφίρροπη ο Πύρρος αποφάσισε να σταματήσει την εκστρατεία του στην Ιταλία. Στην μάχη αυτή οι Ρωμαίοι κατάφεραν να σκοτώσουν τους πολεμικούς ελέφαντες του Πύρρου χρησιμοποιόντας πύρινα βέλη και κατάφεραν να πάρουν τη νίκη.
Συνέπειες
και πέρασε στην κυριαρχία των Ρωμαίων της Ιταλικής Χερσονήσου.
Κατηγορία:Μάχες του Πύρρου της Ηπείρου Κατηγορία:Μάχες ρωμαϊκού στρατού Κατηγορία:Μάχες ελληνιστικής περιόδου
Νικηφόρος Διογένης
Ο Νικηφόρος ο πορφυρογέννητος (π. 1069 - μετά το 1094) από τον Οικο των Διογένηδων ήταν συναυτοκρατορας (1070-1071) μαζί με τον πατέρα του Ρωμανό Δ΄ Αυτοκράτορα των Ρωμαίων (1068-71). Από τον Αλέξιο Α΄ Κομνηνό έγινε δούκας Κρήτης και στρατηγός του, αλλά στασίασε εναντίον του και τυφλώθηκε. Απόγονοι της οικογένειας ζουν ακόμα και σήμερα στην Κρήτη όπως και από πολλές άλλες βυζαντινές οικογένειες.
Βιογραφία
Ήταν γιος του Ρωμανού Δ΄ και της Ευδοκίας Μακρεμβολίτισσας. Αδέλφια είχε: από τον πρώτο γάμο του πατέρα του με την Άννα Αλουσιανή τον Κωνσταντίνο και από τον δεύτερο γάμο του πατέρα του με την Ευδοκία, τον Λέοντα.
Το 1070 ο Νικηφόρος και ο Λέων στέφθηκαν συν-Αυτοκράτορες του πατέρα τους. Το επόμενο έτος οι Δούκες εκτόπισαν τον Ρωμανό Δ΄ και έφεραν στο θρόνο τον γιο της Ευδοκίας από τον πρώτο της γάμο, τον Μιχαήλ Ζ΄ Δούκα (1071-78). Αυτός έστειλε σε μονή τον Νικηφόρο, τον Λέοντα και την Ευδοκία. Έπειτα στασίασε ο στρατηγός Νικηφόρος Γ΄ Βοτανειάτης, που ανέλαβε την εξουσία (1078-81), ώσπου άλλος στασιαστής, ο στρατηγός Αλέξιος Α΄ τον εκτόπισε και πήρε το θρόνο (1081-1118). Ο Κομνηνός πήρε τα δύο αδέλφια στο Παλάτιο και τα μεγάλωσε σαν παιδιά του. Τον Νικηφόρο τον έκανε δούκα της Κρήτης (μάλλον το 1092-94). Πρέπει με τον διορισμό του να απέκτησε σημαντικά κτήματα εκεί.
Το 1087 απεβίωσε ο Λέων σε μάχη με τους Πετσενέγκους. Ο Νικηφόρος είχε θετικά χαρακτηριστικά: προσωπικότητα και παράστημα· τον Ιούνιο του 1094 άρχισε να συνωμοτεί εναντίον του Αλεξίου Α΄. Η Άννα Κομνηνή εξιστορεί πως "ήταν από τη φύση του ρωμαλέος, με φαρδύ στήθος, ξανθός, υψηλότερος όλων, καυχιόταν πως έμοιζε με τους μυθικούς Γίγαντες".}} Η στάση περιέλαβε πολλούς έμπιστους και συγγενείς του Αλεξίου Α΄, όπως η Μαρία των Βαγρατιδών (σύζυγος του Μιχαήλ Ζ΄ και Νικηφόρου Γ΄), ο Μιχαήλ Ταρωνίτης σύζυγος της Μαρίας Κομνηνής (αδελφής του Αλεξίου Α΄), ο ίδιος ο αδελφός του Αδριανός Κομνηνός, συγκλητικοί, αξιωματικοί, αριστοκράτες. Η ιστορικός δεν αναφέρει άλλα ονόματα, όχι διότι δεν γνώριζε, αλλά διότι θα ήταν πάρα πολλά.
Ο Νικηφόρος προσπάθησε προσωπικά δύο φορές να δολοφονήσει τον Αλέξιο Α΄. Την πρώτη φορά ήταν μία υπηρέτρια μπροστά από τον Αυτοκράτορα και τη δεύτερη τον σταμάτησε ένας φρουρός. Ο Αλέξιος υποψιάστηκε τον Νικηφόρο και διέταξε τον Αδριανό να ερευνήσει· αυτός όμως ήταν μέλος της συνωμοσίας και είπε ότι δεν βρήκε κάτι. Τότε ο Αλέξιος Α΄ συνέλαβε τον Νικηφόρο, που μετά από βασανιστήρια ομολόγησε όλους. Τυφλώθηκε το 1094· ο Αδριανός δεν ξαναεμφανίζεται στις πηγές και ο Ταρωνίτης σώθηκε με την παρέμβαση της συζύγου του Μαρίας.
Βιβλιογραφία
Κατηγορία:Βυζαντινοί του 11ου αιώνα Κατηγορία:Συναυτοκράτορες της Βυζαντινής Αυτοκρατορίας Νικηφορος Κατηγορία:Βυζαντινοί στρατηγοί Κατηγορία:Βυζαντινοί δούκες
Σπυρίδων Σημίτης
Ο Σπυρίδων Σημίτης (1860 - 1914) ήταν Έλληνας νομικός.
Βιογραφικά στοιχεία
Σπούδασε νομική στο Πανεπιστήμιο Αθηνών, του οποίου έγινε και διδάκτωρ το 1881. Το 1890 εξελέγη υφηγητής εμπορικού δικαίου, θέση στην οποία παρέμεινε μέχρι το 1898. Υπήρξε μέλος του πρώτου διοικητικού συμβουλίου του δικηγορικού συλλόγου Αθηνών. Είχε πλούσιο συγγραφικό έργο μεταξύ των οποίων ''Εμπορικόν Δίκαιον. Περί Συναλλαγματικής'' (1899 - 1900) κ.α.
Ήταν παντρεμένος και είχε αποκτήσει τρία παιδιά, μεταξύ των οποίων τον Γεώργιο Σημίτη. Εγγονοί του είναι οι Σπύρος Σημίτης και Κώστας Σημίτης.
Πηγές
Κατηγορία:Καθηγητές νομικής Αθηνών Κατηγορία:Έλληνες δικηγόροι
Ροδολίβος
Το Ροδολίβος είναι κωμόπολη του Νομού Σερρών και έδρα του Δήμου Αμφίπολης. Προηγουμένως ήταν έδρα του ομώνυμου δήμου, της επαρχίας Φυλλίδος. Έχει μόνιμο πληθυσμό 1.557 κατοίκους, σύμφωνα με την απογραφή του 2021. Βρίσκεται νοτιοανατολικά των Σερρών, στους πρόποδες του Παγγαίου.
Κοινότητα
Το Ροδολίβος είχε γίνει αυτόνομη κοινότητα Κοινότητα Ροδολείβους στις 04/01/1920, ενώ το 1940 το όνομα άλλαξε ορθογραφία σε Κοινότητα Ροδολίβους. Με την εφαρμογή του σχεδίου Καποδίστριας, η κοινότητα έγινε δήμος στις 24/07/1996 με συνένωση σε αυτή, τον κοινοτήτων Δομίρου και Μικρού Σουλίου. Με την εφαρμογή του προγράμματος Καλλικράτης ο Δήμος Ροδολίβους εντάχθηκε στον νέο δήμο Αμφίπολης και αποτελεί τη δημοτική ενότητα Ροδολίβους. Το Ροδολίβος ορίστηκε έδρα του διευρυμένου δήμου. Από το Ροδολίβος κατάγονταν οι Μακεδονομάχοι οπλαρχηγοί Λεωνίδας Μαλαμίδης, Βασίλειος Τσουβαλτζής, Γρηγόριος Ευθυμίου και Δημήτριος Χαρίσης.
Αρχαιότητα
Στον λόφο του «Αγίου Αθανασίου», που υψώνεται πλάι στα τελευταία σπίτια του Ροδολίβους, μαρτυρείται η ύπαρξη αρχαίου πολίσματος, με εντυπωσιακή διάρκεια ζωής από τη θρακομακεδονική εποχή ως τα νεότερα χρόνια. Σε μικρή επίσης απόσταση ΝΑ της κωμόπολης, στη θέση «Κουριά», εντοπίστηκε η τοποθεσία ενός άλλου αρχαίου πολίσματος. Από τις δυο αυτές θέσεις προέρχονται τέσσερες επιγραφές των αυτοκρατορικών χρόνων (2ου-3ου μ.Χ. αιώνα). Από άποψη αρχαίας τοπογραφίας, χρήζει αναφοράς το ότι τα πολίσματα βρίσκονταν στο έδαφος της αρχαίας φυλετικής περιοχής της Ηδωνίδας, πάνω στην Εγνατία οδό και από το 42 π.Χ. υπάγονταν διοικητικά στη γειτονική ρωμαϊκή αποικία των Φιλίππων, της οποίας τα όρια του territorium (επικράτειας) έφταναν δυτικά μέχρι εκεί.
Παραπομπές
Κατηγορία:Κωμοπόλεις του νομού Σερρών Κατηγορία:Δήμος Αμφίπολης Κατηγορία:Παραδοσιακοί οικισμοί Σερρών
Ράφαου Λέμκιν
Ο Ραφαέλ Λέμκιν, Rafał Lemkin (24 Ιουνίου 1900 - 28 Αυγούστου 1959) ήταν Πολωνός νομικός, εβραϊκής καταγωγής
Ο όρος γενοκτονία αποτελεί ένα νέο όρο που δημιουργήθηκε μετά το τέλος του Β’ παγκοσμίου Πολέμου από τον πολωνοεβραίο Ραφαήλ Λέμκιν  (Raphael Lemkin) καθηγητή  του Πανεπιστημίου του Γέιλ για να περιγράψει το έγκλημα της μαζικής εξόντωσης των Εβραίων από τους Ναζί κατά τη διάρκεια του  πολέμου. O όρος αναδείχθηκε και καθιερώθηκε λίγο πριν από τη Δίκη της Νυρεμβέργης. Αποτέλεσε ομόφωνη Σύμβαση ΟΗΕ του 1948 «για την Πρόληψη και Καταστολή του Εγκλήματος της Γενοκτονίας» και από το 1951 τέθηκε σε ισχύ στο πλαίσιο του διεθνούς δικαίου.
Ο Λέμκιν είχε αρχίσει να ασχολείται με εγκλήματα τύπου γενοκτονίας από τη δεκαετία του 1930, χωρίς να χρησιμοποιεί ακόμα αυτόν τον όρο. Η σφαγή περίπου 3.000 Ασσυρίων Χριστιανών από το Ιρακινό κράτος τον Αύγουστο του 1933, σε συνδυασμό με τις μνήμες των σφαγών Αρμενίων, Ασσυρίων και Ελλήνων από τους Τούρκους μεταξύ 1914 και 1924, ώθησαν τον Λέμκιν να κάνει μια εκστρατεία για την ανάπτυξη διεθνούς δικαίου που θα βοηθούσε στην πρόληψη των γενοκτονιών. Αρχικά χαρακτήρισε αυτές τις πράξεις ως "πράξεις βαρβαρότητας" σε μια σχετική πρότασή του στο Νομικό Συμβούλιο της Κοινωνίας των Εθνών το 1933, η οποία δεν είχε επιτυχία. Αργότερα κατονόμασε την Οθωμανική Αυτοκρατορία για την πρακτική της απομάκρυνσης των παιδιών από τις οικογένειές τους με σκοπό την ανατροφή τους από άλλες πληθυσμιακές ομάδες διαφορετικής φυλής, εθνότητας, θρησκείας. Είχε αρχίσει να επεξεργάζεται έναν νομικό ορισμό των σχετικών εγκλημάτων, από τις αρχές της δεκαετίας του 1940, ενώ ακόμα οι διώξεις κατά των Εβραίων δεν ήταν πολύ γνωστές στον Δυτικό κόσμο λόγω του συνεχιζόμενου πολέμου. Ενώ στον ΟΗΕ γινόταν η συζήτηση για την επιλογή ενός αποδεκτού όρου, τον Αύγουστο του 1946 ο Λέμκιν έγραψε στην εφημερίδα New York Times:"Η Γενοκτονία δεν είναι καινούργιο φαινόμενο ούτε έχει αγνοηθεί εντελώς στο παρελθόν. [...] Οι σφαγές των Ελλήνων και των Αρμενίων από τους Τούρκους προκάλεσαν διπλωματική δράση χωρίς τιμωρία."Προκειμένου να πιέσει για την αναγνώριση του εγκλήματος της γενοκτονίας από τον ΟΗΕ, ο Λέμκιν αναφερόταν επίσης σε άλλες περιπτώσεις μαζικών κρατικών διώξεων, όπως αυτή των Εβραίων από την Τσαρική Ρωσία και των Αρμενίων και Χριστιανών των Βαλκανίων υπό τουρκική διοίκηση.
Ο Λέμκιν είχε ξεκινήσει τη συγγραφή μιας Ιστορίας των γενοκτονιών, η οποία παρέμεινε ανολοκλήρωτη. Σε αυτή πραγματευόταν ως περιπτώσεις γενοκτονιών τους διωγμούς των Χριστιανών στη Ρωμαϊκή Αυτοκρατορία, των Εβραίων της Ευρώπης κατά το Μεσαίωνα, την εξολόθρευση των ιθαγενών από αποίκους και, αναφορικά με τις ελληνοτουρκικές συγκρούσεις, αφενός τη σφαγή της Χίου από τους Οθωμανούς και αφετέρου τις σφαγές Τούρκων από Έλληνες κατά τη Μικρασιατική εκστρατεία.
Παραπομπές
Κατηγορία:Απόφοιτοι του Πανεπιστημίου του Λβιβ
Μεσίχ πασάς
Ο Μεσίχ πασάς ήταν Μέγας Βεζίρης στην αρχή της Οθωμανικής Αυτοκρατορίας. Ήταν ελληνικής καταγωγής, η εκδοχή μιλάει για την Οικογένεια των Παλαιολόγων, και επί Μωάμεθ Β΄ του Πορθητού κατείχε το αξίωμα του "Ρούμελη Μπεϊλέρμπεη".
Βιογραφία
Το 1479 έλαβε το αξίωμα του Καπουδάν πασά (αρχηγού στόλου). Ως αρχηγός του οθωμανικού στόλου μετά την ατυχή εκστρατεία του κατά της Ρόδου, (1492), περιέπεσε σε δυσμένεια και παύτηκε με καθαίρεση. Αργότερα ο Σουλτάνος Βαγιαζίτ Β΄ τον επανέφερε αποκαθιστώντας τον βαθμό του όπου και τον διόρισε Μεγάλο Βεζίρη (= Πρωθυπουργό) το 1499.
Σκοτώθηκε ένα χρόνο μετά, το 1500, σε δυστύχημα που συνέβη κατά την έκρηξη της πυριτιδαποθήκης του Γαλατά, όπου το ωστικό κύμα τον έριξε από μεγάλο ύψος.
Δείτε επίσης
Κατηγορία:Μεγάλοι Βεζίρηδες Κατηγορία:Πασάδες της Οθωμανικής Αυτοκρατορίας Κατηγορία:Βυζαντινοί του 15ου αιώνα Κατηγορία:Παλαιολόγοι εκ θηλυγονίας Κατηγορία:Οθωμανοί ελληνικής καταγωγής
Κώστας Κολομητρούσης
Ο Κώστας Κολομητρούσης (Λάρισα, 30 Μαρτίου 1964) είναι Έλληνας πρώην διεθνής ποδοσφαιριστής, γεννημένος στις 30 Μαρτίου 1964 στη Λάρισα, ο οποίος αγωνιζόταν ως αμυντικός.
Σε συλλογικό επίπεδο
Έκανε τα πρώτα του ποδοσφαιρικά βήματα με τη φανέλα της Α.Ε.Λ., με την οποία αγωνίστηκε συνολικά επί μία επταετία, το διάστημα μεταξύ 1983-1990. Κορυφαίες του στιγμές στον θεσσαλικό σύλλογο υπήρξαν η κατάκτηση του κυπέλλου Ελλάδας το 1985, επικρατώντας στον τελικό του ΠΑΟΚ 4-1, καθώς και του πρωταθλήματος της περιόδου 1987-1988.
Το 1990 μεταγράφηκε στον Άρη Θεσσαλονίκης, όπου παρέμεινε τρία χρόνια, καταγράφοντας 77 παρουσίες και 7 τέρματα στο πρωτάθλημα. Τον Δεκέμβριο του 1993 επέστρεψε στη Λάρισα, όπου παρέμεινε ως το 1996, για να ακολουθήσει ο Απόλλων Λάρισας, με τη φανέλα του οποίου αποσύρθηκε από την ενεργό δράση το 1998, σε ηλικία 34 ετών.
Στην Εθνική Ελλάδας
Το ντεμπούτο του με την Ελλάδα πραγματοποιήθηκε στις 17 Ιανουαρίου 1986, στην εκτός έδρας νικηφόρα με 1-0 φιλική αναμέτρηση εναντίον του Κατάρ, υπό τις οδηγίες του Μίλτου Παπαποστόλου. Με τη γαλανόλευκη φανέλα είχε συνολικά 16 συμμετοχές, την περίοδο 1986-1988.
Παραπομπές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Α.Ε. Λάρισας Κατηγορία:Ποδοσφαιριστές Άρη Θεσσαλονίκης Κατηγορία:Αμυντικοί ποδοσφαιριστές
Ιωάννης Ζ΄ Αντιοχείας
Ο Πατριάρχης Ιωάννης ήταν ορθόδοξος Πατριάρχης της Αντιοχείας. Άκμασε περί τα τέλη του 11ου και στις αρχές του 12ου αιώνα. Φημίζεται ότι πατριάρχεψε επί 47 χρόνια. Χειρόγραφό του φυλάγεται στην Βιβλιοθήκη της Μόσχας.
Πηγές
Κατηγορία:Πατριάρχες Αντιοχείας Κατηγορία:Ορθόδοξοι λόγιοι Κατηγορία:Επίσκοποι του 11ου αιώνα Κατηγορία:Επίσκοποι του 12ου αιώνα
Απόκλιση Kullback–Leibler
Στην θεωρία πληροφορίας, η απόκλιση Kullback-Leibler (KL) (ή σχετική εντροπία) μεταξύ δύο κατανομών πιθανότητας p και q ορίζεται ως Για διακριτές τυχαίες μεταβλητές με πεδίο ορισμού \mathcal{X}, αυτή η ποσότητα είναι ίση με και για συνεχείς τυχαίες μεταβλητές είναι ίση με Η ποσότητα αυτή μπορεί να ερμηνευτεί ως η αναμενόμενη τιμή της έξτρα πληροφορίας που χρειάζεται για να κωδικοποιήσουμε την τυχαία μεταβλητή X με κατανομή p υποθέτοντας ότι στην πραγματικότητα έχει κατανομή q.
Η συνάρτηση είναι απόκλιση και όχι μετρική απόσταση καθώς δεν ικανοποιεί την τριγωνική ανισότητα ούτε είναι συμμετρική.
Παράδειγμα
center|thumb|550px|Οι κατανομές πιθανότητας p και q.
Για τις κατανομές και, η απόκλιση KL δίνεται από και Από αυτό το παράδειγμα φαίνεται ότι η απόκλιση δεν είναι συμμετρική.
Ιδιότητες
Από την ανισότητα λογαρίθμου-αθροίσματος έχουμε ότι
Ξεκινώντας από τον ορισμό για την απόκλιση ,
J. W. Cappelens forlag
Η J. W. Cappelens forlag, συντομευμένη σε Cappelen, ήταν ένας εκ των παλαιότερων νορβηγικών εκδοτικών οίκων, η ύπαρξη του οποίου διήρκεσε μεταξύ του 1829 και του 2007.
Η J. W. Cappelens forlag ιδρύθηκε το 1829 από τον Γιόργκεν Ράιτ Κάππελεν. Το 1987, ο συγκεκριμένος εκδοτικός οίκος εξαγοράστηκε από τον σουηδικό εκδοτικό όμιλο Bonnier. Το 2007, η J. W. Cappelens forlag συγχωνεύτηκε με έτερο νορβηγικό εκδοτικό οίκο, την N. W. Damm & Søn, με τον εκδοτικό οίκο Cappelen Damm να αποτελεί αποτέλεσμα της συγκεκριμένης συγχώνευσης.
Εξωτερικοί Σύνδεσμοι
Κατηγορία:Εκδοτικοί οίκοι στη Νορβηγία
Απόχρωση
Η απόχρωση είναι μια από τις κύριες ιδιότητες και τα διάφορα είδη ενός χρώματος. Από τεχνική άποψη και πιο δυγκεκριμένα στο μοντέλο CIECAM02 ορίζεται ως "το βαθμό στο που ένα ερέθισμα μπορεί να περιγραφεί ως παρόμοιο ή διαφορετικό από τα ερεθίσματα που περιγράφονται ως κόκκινο, πράσινο, μπλε και κίτρινο" (οι οποίες σε ορισμένες θεωρίες της έγχρωμης όρασης ονομάζονται μοναδικές αποχρώσεις). Η απόχρωση μπορεί τυπικά να αναπαραστήσει ποσοτικά με ένα μόνο αριθμό, που συχνά αντιστοιχεί σε γωνιακή θέση γύρω από το κεντρικό ή ουδέτερο σημείο ή άξονα σε διάγραμμα συντεταγμένπου χώρου χρώματος (όπως χρωματικό διάγραμμα ή έγχρωμο τροχό, ή από το κυρίαρχο μήκος κύματος ή από το συμπληρωματικό χρώμα). Οι άλλες παράμετροι εμφάνισης χρώματος είναι η πολυχρωμία, ο κορεσμός, η φωτεινότητα και η διαφανότητα.
Μερικές αποχρώσεις χρωμάτων είναι οι παρακάτω:
Παραπομπές
Κατηγορία:Χρώμα
Ο Δρόμος του Ατλαντικού Ωκεανού
Ο Δρόμος του Ατλαντικού Ωκεανού είναι ένα τμήμα με μήκος 8,3 χλμ. στη Νορβηγία, που βρίσκεται στο χωριό Henningsvær και ενώνει τα νησάκια της περιοχής, συνδέοντας τις πόλεις Molde και Kristiansund. Στο νορβηγικό εθνικό οδικό δίκτυο είναι ενταγμένος ως Εθνική οδός 64. Ο δρόμος διασχίζει το αρχιπέλαγος της Νορβηγικής Θάλασσας, με μια σειρά από 12 γέφυρες, που όλες στηρίζονται σε διαδοχικές νησίδες. Είναι ένας δρόμος στον ωκεανό, όπως λένε οι ντόπιοι, και προσφέρει αξέχαστες εμπειρίες. Πολλοί είναι αυτοί που διασχίζουν το δρόμο για τη μοναδική αίσθηση που προσφέρει. Ωστόσο, στο μέσο μιας καταιγίδας τα πράγματα γίνονται πιο επικίνδυνα, καθώς η οργή της φύσης ξεσπά στον αυτοκινητόδρομο. Υπάρχουν αρκετές πιθανότητες να παρατηρήσει κάποιος φάλαινες ή φώκιες καθώς διασχίζει τον δρόμο. Μάλιστα έχει ανακηρυχθεί και η καλύτερη διαδρομή με αυτοκίνητο.
Ιστορικά
thumb|left|150px|Ο δρόμος του Ατλαντικού Η κατασκευή του δρόμου αυτού είχε συζητηθεί στις αρχές του 20ού αιώνα, ως σιδηροδρομική γραμμή, αλλά η ιδέα αυτή σύντομα εγκαταλείφθηκε. Τα σχέδια για τη δημιουργία αυτού του δρόμου ξεκίνησαν τη δεκαετία του 1970, ενώ η κατασκευή ξεκίνησε την 1η Αυγούστου του 1983. Κατά τη διάρκεια της κατασκευής του, ο δρόμος χτυπήθηκε από 12 σφοδρές καταιγίδες. Τελικώς, εγκαινιάστηκε στις 7 Ιουλίου του 1989 και κόστισε 122 εκατομμύρια νορβηγικές κορόνες, από τις οποίες το 25% καλύφθηκε από την είσπραξη διοδίων και το 75% από κρατικούς πόρους. Η είσπραξη διοδίων διήρκεσε 10 έτη, αλλά τον Ιούνιο του 1999 ο δρόμος αποπληρώθηκε και οι μπάρες των διοδίων απομακρύνθηκαν.
Εξωτερικοί σύνδεσμοι
Ατλαντικου
Archive
Οι Archive είναι ένα συγκρότημα από το Λονδίνο της Αγγλίας, η μουσική των οποίων ανήκει σε διάφορα είδη.
Ιστορία
Οι Archive (Αρκάιβ) δημιουργήθηκαν από τους Ντάριους Κίλερ και Ντάνι Γκρίφιθς το 1994 από τις στάχτες του "Genaside II". Μαζί με τη Ρόγια Άραμπ και τον ράπερ Ρόσκο Τζον, το συγκρότημα κυκλοφόρησε το πρώτο του δίσκο "Londinium" στη δισκογραφική εταιρία Island Records το 1996. Ο δίσκος αυτός ήταν καθαρά Τριπ χοπ (ακολουθώντας την πορεία των Μασίβ Ατάκ), (Ραπ με Αλτερνατίβ Ροκ). Οι κριτικές για τον δίσκο δεν ήταν και άσχημες, αλλά το συγκρότημα διαλύθηκε μέσα στον ίδιο χρόνο.
Το 1997, ο Κίλερ και ο Γκρίφιθς ξανά δημιούργησαν τους Archive με μία άλλη γυναικεία φωνή (Σούζαν Γούντερ) και το 1999 κυκλοφόρησε ο δεύτερος δίσκος με το όνομα "Take My Head", μια μίξη ποπ και συμφωνικής Τριπ-χοπ μουσικής, που το κατέστησε πιο μελωδικό από τον πρώτο δίσκο. Το συγκρότημα αναφέρεται στο "Take My Head" σαν "ο λιγότερο αγαπημένος δίσκος".
Ανάμεσα στις χρονιές 2002 και 2005, το συγκρότημα κυκλοφόρησε 3 δίσκους ακόμα, με τραγουδιστή τον Κρεγκ Γουόκερ, πρώην τραγουδιστής των Power of Dreams, και άρχισαν να γίνονται ολοένα και περισσότερο γνωστοί στο κοινό, ιδιαίτερα στη Γαλλία και την Πολωνία. Με αυτούς τους 3 δίσκους, οι Archive σταμάτησαν να είναι πλέον Τριπ-Χοπ & Ηλεκτρονική, αλλά είναι πιο κοντά σε ψυχεδελικό και Προγκρέσιβ ροκ, όπως οι Πινκ Φλόιντ και διάφορα άλλα συγκροτήματα. Το 2003, και συγκεκριμένα τον Νοέμβριο, το συγκρότημα κυκλοφόρησε το Σάουντρακ της γαλλικής ταινίας "Μισέλ Βαλιάντ" (Michel Vaillant).
Οι Archive ανακοίνωσαν ότι ο Κρεγκ Γουόκερ δεν θα συμμετάσχει στις συναυλίες του συγκροτήματος τον Νοέμβρη του 2004 λόγω "απρόβλεπτων συνθηκών". Σε μία δήλωση του, ο Ντάριους Κίλερ υπονόησε ότι υπάρχουν προσωπικά προβλήματα που δεν επιτρέπουν στον Γουόκερ να συμμετάσχει στην περιοδεία του συγκροτήματος. Τελικά, το 2005 ο Κίλερ και ο Γκρίφιθς σε μια συνέντευξη τους στον τηλεοπτικό σταθμό Άρτε (arte) επιβεβαίωσαν ότι ο Γουόκερ δεν ήταν πλέον μέλος των Archive και ότι δουλεύει σε ένα προσωπικό του δίσκο.
Το φθινόπωρο του 2004, οι Archive ανακοίνωσαν ότι ο Ντέιβιντ Πεν (Birdpen) θα πάρει τη θέση του Γουόκερ στην περιοδεία Noise, λόγω των συνεχόμενων προβλημάτων μεταξύ του Γουόκερ και των υπόλοιπων μελών του συγκροτήματος. Κατά την περιοδεία τους στη Βιέννη της Αυστρίας, ο Κίλερ και ο Γκρίφιθς συνάντησαν τον τραγουδιστή Πόλαρντ Μπεριέρ. Οι τρεις τους ξεκίνησαν να γράφουν και να ετοιμάζουν καινούρια τραγούδια, τα οποία έγραψαν στα Southside Studios στο Λονδίνο τον Σεπτέμβρη του 2005.
Τον Μάιο του 2006, κυκλοφόρησε ο δίσκος "Lights", με πρώτο CD Single το "System". Ο Ντέιβιντ Πεν βοήθησε σε 3 από τα τραγούδια του δίσκου, ενώ η Μαρία Κιου τραγούδησε σε 4. Κατά την Ευρωπαϊκή τους περιοδεία, οι Archive χρησιμοποιούν σαν τραγουδιστές τους Ντέιβ Πεν, Πόλαρντ Μπεριέρ και Μαρία Κιου.
Επειδή η περιοδεία "Lights" χαρακτηρίστηκε ως άψογη, μαγνητοσκόπησαν ένα ζωντανό DVD στο Παρίσι τον Ιανουάριο του 2007.
Το 2008 τα μέλη του συγκροτήματος δημιουργούν τον επόμενο δίσκο, ο οποίος θα κυκλοφορήσει το 2009.
Νικηφόρος Μελισσηνός (στρατηγός)
O Νικηφόρος Μελισσηνός (π. 1045 - 17 Νοεμβρίου 1104) από την Οικογένεια Μελισσηνών ήταν Βυζαντινός στρατηγός και αριστοκράτης.
Είχε διακεκριμένη καταγωγή και υπηρέτησε ως κυβερνήτης και στρατηγός στα Βαλκάνια και τη Μικρά Ασία στη δεκαετία του 1060. Κατά την ταραχώδη περίοδο μετά τη μάχη του Μαντζικέρτ (1071), όπου μερικοί στρατηγοί εξεγέρθηκαν για να αποκτήσουν το θρόνο, ο Μελισσηνός έμεινε πιστός στον Μιχαήλ Ζ΄ Δούκα (1071-78) και γι' αυτό όταν στασίασε ο στρατηγός Νικηφόρος Γ΄ Βοτανειάτης και κατέλαβε το θρόνο (1078-81), τον εξόρισε. Το 1080-81 στασίασε· με Τουρκική βοήθεια απέκτησε τον έλεγχο της Μικράς Ασίας και ανακηρύχθηκε αυτοκράτορας εναντίον του Βοτανειάτη. Ταυτόχρονα ο αδελφός της συζύγου του Ευδοκίας Κομνηνής, ο Αλέξιος Α΄ στασίασε επίσης και κατάφερε να επικρατήσει στην Κωνσταντινούπολη. Τότε ο Νικηφόρος υποτάχθηκε σε αυτόν, δέχθηκε τον τίτλο του Καίσαρα και έγινε κυβερνήτης της Θεσσαλονίκης. Έμεινε πιστός στον Αλέξιο Α΄ και συμμετείχε σε όλες σχεδόν τις εκστρατείες του των ετών 1081-1095 στα Βαλκάνια. Απεβίωσε το 1104 σε ηλικία 59 ετών.
Πηγές
Κατηγορία:Βυζαντινοί του 11ου αιώνα Νικηφορος Κατηγορία:Βυζαντινοί στρατηγοί Κατηγορία:Κυβερνήτες του Θέματος Θεσσαλονίκης
Π.Α.Σ. Γιάννινα (πετοσφαίριση)
Αυτό το λήμμα αφορά το τμήμα πετοσφαίρισης του Π.Α.Σ. Γιάννινα. Για τον ευρύτερο σύλλογο, δείτε: Πανηπειρωτικός Αθλητικός Σύλλογος Γιάννινα.
Ο Πανηπειρωτικός Αθλητικός Σύλλογος Γιάννινα είναι ελληνικό αθλητικό σωματείο που δραστηριοποιείται στην πόλη των Ιωαννίνων, στον ομώνυμο νομό, όπου και βρίσκονται οι έδρες των τμημάτων του. Επίσημα χρώματα του συλλόγου είναι το μπλε και το λευκό. Στο έμβλημα της ομάδας απεικονίζεται ένας ταύρος με την αρχαία ονομασία της Ηπείρου "ΑΠΕΙΡΩΤΑΝ", όπως εμφανίζεται σε αρχαίο νόμισμα του Κοινού των Ηπειρωτών.
Το τμήμα πετοσφαίρισης του Π.Α.Σ. Γιάννινα διαθέτει τη νομική μορφή ερασιτεχνικού σωματείου. Έδρα του αποτελεί το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.
Το τμήμα διαθέτει τμήμα γυναικών.
Ιστορική αναδρομή
Κατά την αγωνιστική περίοδο, 2019-20, ο Π.Α.Σ. Γιάννινα έλαβε μέρος στο Πρωτάθλημα της Β εθνικής,τομέας ΕΣΠΕΔΕ.Στην κανονική διάρκεια του πρωταθλήματος ο ΠΑΣ Γιάννινα τερμάτισε πρώτος με 39 βαθμούς,13 νίκες και 1 ήττα,39-4 σετ.Στα play off ο ημιτελικός με την 4η Βολίδα δεν πραγματοποιήθηκε γιατί υπήρχε διαφορά μεγαλύτερη των 15 βαθμών.Μετά την διακοπή του πρωταθλήματος εξαιτίας της πανδημίας του COVID-19,η ΕΣΠΕΔΕ πραγματοποίησε κλήρωση για την ανάδειξη του πρωταθλητή ανάμεσα στον ΠΑΣ Γιάννινα και τον Φιλαθλητικό Πρέβεζας.Η κλήρωση έβγαλε πρωταθλήτρια ομάδα τον Φιλαθλητικό.
Στα μισά της χρονιάς υπήρξε παραίτηση του προπονητή κ. Ζώγου. Στην θέση του ανέλαβε ο κ. Θεοδωράκης.
Κατά την αγωνιστική περίοδο, 2020-21, ο Π.Α.Σ. Γιάννινα ήταν να λάβει μέρος στο Πρωτάθλημα της Β εθνικής,τομέας ΕΣΠΕΔΕ.Το πρωτάθλημα δεν πραγματοποιήθηκε εξαιτίας της πανδημίας του COVID-19.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2021-22, ο Π.Α.Σ. Γιάννινα έλαβε μέρος στο Πρωτάθλημα της Β εθνικής,τομέας ΕΣΠΕΔΕ.Τερμάτισε στην πρώτη θέση με 36 βαθμούς και προκρίθηκε στην δεύτερη φάση του πρωταθλήματος.Εκεί αντιμετώπισε την Φιλία Άρτας για το πρωτάθλημα με τον πρωταθλητή να βγαίνει στις 3 νίκες ενώ το σκορ είναι 2-0 από την κανονική διάρκεια.Στον πρώτο αγώνα ο ΠΑΣ Γιάννινα νίκησε με 3-0 σετ και κατέκτησε το πρωτάθλημα και απέκτησε το δικαίωμα συμμετοχής στα μπαράζ ανόδου για την Α2. Στα μπαράζ τέθηκε αντιμέτωπος με τον ΓΣ Γρεβενών (3-0), την ΑΕ Κομοτηνής (3-0), τον Περσέα Θεσσαλονίκης (3-1) και την ΑΕΛ (3-0).Με 4 νίκες κατέκτησε την πρώτη θέση και την άνοδο στην Α2.
Έδρα του συλλόγου είναι το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.
Τμήματα υποδομής
Το τμήμα διαθέτει ομάδες όλων των ηλικιών.Γενικότερα συμμετέχει στα πρωταθλήματα υποδομών της τοπικής ένωσης.
Νεανίδες
Την αγωνιστική περίοδο 2019-20 το τμήμα νεανίδων (Κ-20) του Π.Α.Σ. Γιάννινα έφτασε στον τελικό στο αντίστοιχο Πρωτάθλημα που διοργανώνει η ΕΣΠΕΔΕ και κέρδισε στο Κλειστό Γυμναστήριο Λιμνοπούλας την Ελπίδα Ιωαννίνων με 3-1 σετ. Σαν πρωταθλήτρια προκρίθηκε στα προημιτελικά του πανελληνίου πρωταθλήματος.Αντίπαλοι του ήταν ο Άρης,ο Φ.Σ. Πάνθηρες Κοζάνης και ο Φιλαθλητικός Λαρισαϊκός.Οι αγώνες διεξήχθησαν στην Θεσσαλονίκη. Την πρώτη αγωνιστική γνώρισε την ήττα από τον Άρη με 3-0 (21-25, 20-25, 12-25).Την δεύτερη αγωνιστική αντιμετώπισε τους Πάνθηρες Κοζάνης,τους οποίους κέρδισε με 3-1(21-25, 25-14, 21-25, 20-25).Την τρίτη αγωνιστική αντιμετώπισε τον Φιλαθλητικό Λαρισαικό στο παιχνίδι που έκρινε την δεύτερη θέση του ομίλου.Ο ΠΑΣ Γιάννινα γνώρισε την ήττα με 3-0 (08-25, 24-26, 18-25),τερμάτισε τρίτος με 3 βαθμούς,3-7 σετ και αποκλείστηκε από την συνέχεια της διοργάνωσης.
Την περίοδο 2020-21 αγωνίστηκε στον τελικό του πρωταθλήματος εναντίον του ΑΣ Γιάννενα ,όπου και έχασε με 3-0 σετ (23-25,20-25,18-25),καταλαμβάνοντας την δεύτερη θέση στο πρωτάθλημα.
Κορασίδες
Την περίοδο 2020-21 αγωνίστηκε στον τελικό του πρωταθλήματος εναντίον του ΑΣ Γιάννενα, όπου και έχασε με 3-0 σετ (23-25,18-25,12-25).
Παγκορασίδες
Την περίοδο 2021-22 το τμήμα παγκορασίδων (Κ-16) κατέκτησε το αντίστοιχο Πρωτάθλημα που διοργανώνει η ΕΣΠΕΔΕ νικώντας τον ΑΣ Γιάννενα με 3-2 σετ (25-27, 25-12, 22-25, 26-24, 15-13).
Εξωτερικοί σύνδεσμοι
Κατηγορία:Π.Α.Σ. Γιάννινα (πετοσφαίριση) Κατηγορία:Αθλητικοί σύλλογοι Ιωαννίνων Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.Σ.ΠΕ.Δ.Ε.
Στιβ Γουόχολζ
Ο Στιβ Γουόχολζ (αγγλ. Steve Wacholz) είναι αμερικανός ντράμερ γνωστός για τη συμμετοχή του στο χέβι μέταλ συγκρότημα των Savatage από το 1983 ως το 1993.
Βιογραφία
Ο Στιβ Γουόχολζ γεννήθηκε στη Νέα Υόρκη το 1962. Το παρωνύμιο "Dr. Killdrums" του δόθηκε όταν ήταν 16 ετών και ήταν μέλος των Avatar, ενώ πιο πριν έπαιζε στους Paradox. Οι Avatar προήλθαν από την σύμπτυξη των συγκροτημάτων Alien Και Tower και ο Γουόχολζ ανέλαβε τα τύμπανα μετά από οντισιόν.
Κατά τις ηχογραφήσεις του τελευταίου εξ αυτών, ο τραγουδιστής και κιμπορντίστας Τζον Όλιβα είχε αποχωρήσει και βοηθούσε το συγκρότημα στο συνθετικό κομμάτι. Την ίδια περίοδο, ο Γουόχολζ άνοιξε ένα κατάστημα με είδη μοντελισμού, του οποίου τα έσοδα ήταν αρκετά μεγάλα, όπως και ο φόρτος εργασίας, με αποτέλεσμα να μην μπορεί να περιοδεύσει με τους Savatage.
Τον Οκτώβριο του 1993, ο Κρις Όλιβα έχασε την ζωή του και ο Τζον Όλιβα ηχογράφησε όλα τα όργανα για το άλμπουμ "Handful of Rain", αν και στα τύμπανα αναφέρεται ο Γουόχολζ. Αποφάσισε να μην περιοδεύσει με το συγκρότημα επηρεασμένος από την απουσία του Όλιβα.
Μετά την αποχώρηση του από τους Savatage, εργάστηκε σε κατάστημα μουσικών ειδών και δίδασκε μουσική. Επίσης, εργάζεται ως σύμβουλος επενδύσεων στην πολιτεία της Φλόριντα και έχει την δική του δισκογραφική εταιρεία "Spybat Records".
Κατά τη νέα χιλιετία, συμμετείχε στο άλμπουμ " 'Tage Mahal" των Pain του Τζον Όλιβα παίζοντας τύμπανα στα κομμάτια "No Escape" και "Nowhere to Run", ενώ το 2010 δημιούργησε το power metal συγκρότημα Reverence, μαζί με τους κιθαρίστες Πιτ Ρόσι και Μπράιαν Χόλαντ, τον μπασίστα Φρανκ Σαπάρντι και τον τραγουδιστή Τοντ Μάικλ Χολ. Στις 31 Μαΐου 2012, κυκλοφόρησαν το άλμπουμ "When Darkness Calls" και ο Νεντ Μελόνι ανέλαβε το μπάσο για την περιοδεία του άλμπουμ.
Δισκογραφία
{|width="100%" align="center"|
Πηγές
Κατηγορία:Ροκ μουσικοί Κατηγορία:Ντράμερς
Τσιμπίνκα
Η Τσιμπίνκα (πολωνικά: Cybinka, γερμανικά: Ziebingen) είναι πόλη του Πόβιατ Σουουμπίτσε στο Βοεβοδάτο Λούμπους της Πολωνίας. Είναι η διοικητική έδρα της Γκμίνα Τσιμπίνκα.
Γεωγραφία
Η Τσιμπίνκα βρίσκεται κοντά στον ποταμό Όντερ και στα σύνορα με τη Γερμανία, περίπου 24 χιλιόμετρα νοτιοανατολικά του Σουουμπίτσε και περίπου 61 χιλιόμετρα βορειοδυτικά της περιφερειακής πρωτεύουσας, Ζιελόνα Γκούρα. Είναι μέρος της ιστορικής Γης του Λούμπους. Ο πληθυσμός της πόλης το 2019 ήταν 2.749 κάτοικοι.
Ιστορία
Η περιοχή Γη του Λούμπους αποτέλεσε τμήμα της Πολωνίας από τη δημιουργία του κράτους τον 10ο αιώνα, αν και ο οικισμός αναφέρθηκε για πρώτη φορά το 1472, όταν η Γη του Λούμπους είχε ενσωματωθεί στην περιοχή Νόιμαρκ του Μαργραβάτου του Βραδεμβούργου. Το 1582, οι μαργραβάτες έδωσαν το Ζίμπινγκεν στο Προτεσταντικό Τάγμα του Αγίου Ιωάννη στο Γουάγκουφ.
Το Τάγμα κράτησε την πόλη μέχρι το 1804 και ένα ντόπιο κάστρο χρησίμευσε ως έδρα διοικητή (Komtur). Από το 1751, ήταν κατοχή της αριστοκρατικής δυναστείας Μπούργκντορφ, η οποία την είχε ξαναχτίσει σε νεοκλασικό στιλ. Από το 1801 ήταν το σπίτι του ρομαντικού ποιητή Λούντβιχ Τηκ, ο οποίος έμεινε επίσης εδώ μετά την απόκτηση του κάστρου από την οικογένεια Φινκ φον Φίνκενσταϊν το 1802. Το Ζίμπινγκεν έγινε χώρος για Ρομαντικούς συγγραφείς, όπως οι Περ Άτερμπομ, Λούντβιχ Άχιμ φον Άρνιμ, Κλέμενς Μπρεντάνο και Γιόζεφ φον Άιχεντορφ, μέχρι που το 1819 ο Τηκ έφυγε για τη Δρέσδη.
Τα περίχωρα της πόλης φιλοξενούσαν μια ιστορική σλαβική μειονότητα σε μια γερμανόφωνη περιοχή. αριστερά|μικρογραφία| Αναμνηστικός βράχος αφιερωμένος στους βετεράνους του αγώνα για την ελευθερία και την ανεξαρτησία της Πολωνίας. Από το 1815, το Ζίμπινγκεν ήταν μέρος της πρωσικής Επαρχίας του Βραδεμβούργου. Το Ζίμπινγκεν καταστράφηκε κατά τη διάρκεια της Επίθεσης Βιστούλα-Όντερ του Κόκκινου Στρατού στις 4 Φεβρουαρίου 1945. Το κάστρο του Φίνκενσταϊν επέζησε από τον πόλεμο, αλλά κάηκε εντελώς το 1973. Μετά την ήττα της Ναζιστικής Γερμανίας στο Β΄ Παγκόσμιο Πόλεμο, η περιοχή έγινε μέρος της Πολωνίας ως μέρος των λεγόμενων Ανακτημένων Περιοχών και η Τσιμπίνκα έλαβε προνόμια πόλης. Ο γερμανικός πληθυσμός της πόλης εκδιώχθηκε στο σύνολό του. Το 32ο Σύνταγμα Πεζικού του Πολωνικού Στρατού τοποθετήθηκε στην πόλη λίγο μετά τον πόλεμο.
Εξωτερικοί σύνδεσμοι
Κατηγορία:Πόλεις του Βοεβοδάτου Λούμπους Κατηγορία:Πόλεις της Πολωνίας Κατηγορία:Πόβιατ Σουουμπίτσε
Η οικογένεια του Καρόλου Δ΄
Η οικογένεια του Καρόλου Δ΄ είναι ελαιογραφία που φιλοτέχνησε ο Ισπανός καλλιτέχνης Φρανθίσκο Γκόγια το έτος 1800, η οποία απεικονίζει τον βασιλιά Κάρολο Δ΄ της Ισπανίας και την οικογένειά του. Το έργο αντλεί στοιχεία από τους πίνακες Las Meninas (1656) του Ντιέγκο Βελάσκεθ και Η Οικογένεια του Φιλίππου Ε΄ (1743) του Λουί-Μισέλ βαν Λου. Σήμερα αποτελεί ένα από τα σημαντικότερα εκθέματα του Μουσείου του Πράδο.
Ανάλυση
Σύμφωνα με κάποιους κριτικούς της τέχνης, σε αυτόν τον πίνακα ο Γκόγια δεν κολακεύει τα μέλη της βασιλικής οικογένειας καθώς ο πίνακας αποτελεί μια εύγλωττη και πομπώδη απεικόνιση μιας μοναρχίας στη δύση της. Οι εκφράσεις των ατόμων της βασιλικής οικογένειας παραπέμπουν σε άτομα μαλθακά, ανόητα, βαρετά και κενά, τα οποία ποζάρουν γεμάτα αυτοπεποίθηση. Μόνο τα παιδιά δεν απεικονίζονται κατ' αυτόν τον τρόπο. Χαρακτηριστικό είναι το χάσμα που χωρίζει τον βασιλιά από τη βασίλισσα, ενώ τα άλλα μέλη της βασιλικής οικογένειας στέκουν πολύ κοντά το ένα στο άλλο, στη μέση ακριβώς του πίνακα υπάρχει κενός χώρος, στον οποίο βρίσκεται το μικρό αγόρι. Ο πίνακας που διακρίνεται στον τοίχο, όπως έχει επισημανθεί από μελετητές, ίσως δεν είναι τυχαίο ότι απεικονίζει τον Λωτ με τις κόρες του. Σύμφωνα με την Priscilla Muller η επιλογή ενός πίνακα με αυτή τη σκηνή από τη Βίβλο, χαρακτηριστικό παράδειγμα σεξουαλικής ασυδοσίας, λαγνείας, μέθης και αιμομιξίας, πιθανόν να αποτελεί υπαινιγμό για την ηθική της βασίλισσας Μαρίας Λουίζας, της οποίας η προσωπική ζωή ήταν συχνά αντικείμενο σχολίων, καθώς φημολογούνταν πως ήταν ερωμένη του πρωθυπουργού Μανουέλ ντε Γοδόι. Η πολυτέλεια των εορταστικών ενδυμάτων, των μεταξωτών, των χρυσών και αργυρών κεντημάτων, των κοσμημάτων και των εμβλημάτων εκδηλώνεται μέσα στην αίθουσα, όπου πυκνές σκιές στο δάπεδο υποδηλώνουν το ανήσυχο και κατά διαστήματα αγωνιώδες κλίμα, το οποίο αντανακλάται στις στιγμιαίες πόζες των πρωταγωνιστών.
Ο Θεόφιλος Γκωτιέ φαίνεται πως ήταν από τους πρώτους που εξέφρασαν την άποψη πως ο Γκόγια επεδίωκε να δημιουργήσει αρνητική εντύπωση για τους εικονιζόμενους στον θεατή του έργου. Φέρεται να είχε πει πως ο Γκόγια τους απεικονίζει σαν έναν μανάβη και την οικογένειά του που μόλις κέρδισαν το λαχείο. Ωστόσο, η άποψη πως ο καλλιτέχνης είχε πρόθεση να σατιρίσει τη βασιλική οικογένεια δεν είναι κοινώς αποδεκτή. Ο Γκόγια εργάζονταν χρόνια για τη βασιλική οικογένεια, τα μέλη της οποίας φαίνονταν ικανοποιημένα από τα έργα του. Σύμφωνα με τον κριτικό της τέχνης και μελετητή του Γκόγια, Ρόμπερτ Χιουζ, ''...όλα αυτά είναι ανοησίες. Δεν μπορούσε κάποιος να διατηρήσει τη θέση του ή να βγάλει λεφτά ως Επίσημος Ζωγράφος της Αυλής αν σατίριζε τα άτομα που ζωγράφιζε. Στην πραγματικότητα αυτή δεν είναι μια προσπάθεια σάτιρας· είναι μια προσπάθεια κολακείας...''
Προσχέδια
Ο Γκόγια είχε φιλοτεχνήσει μεμονωμένα πορτρέτα - προσχέδια για τον πίνακα για κάποιους από τους εικονιζόμενους με βάση τα οποία φιλοτέχνησε τον πίνακα. Οι εικονιζόμενοι είχαν δει αυτές τις ελαιογραφίες, οι οποίες προσέγγιζαν σε μεγάλο βαθμό την απόδοσή τους στον τελικό πίνακα, ωστόσο δεν ενοχλήθηκαν από τον τρόπο που τους ζωγράφισε ο Γκόγια που, σύμφωνα με κάποιους κριτικούς της τέχνης, θα μπορούσε να θεωρηθεί προσβλητικός. Το γεγονός αυτό εγείρει περισσότερες αμφιβολίες για την ισχύ της άποψης ότι ο Γκόγια προσπαθούσε να σατιρίσει ή να εκθέσει τους εικονιζόμενους μέσα από το έργο του.
Παραπομπές
Κατηγορία:Έργα ζωγραφικής του Φρανθίσκο Γκόγια Κατηγορία:Εκθέματα του Μουσείου του Πράδο (Μαδρίτη)
Πύρρος Σπυρομήλιος
Ο Πύρρος Σπυρομήλιος (1913 – 31 Μαρτίου 1961) ήταν Έλληνας αξιωματικός του Πολεμικού Ναυτικού κατά τον Β' Παγκόσμιο Πόλεμο, ενώ αργότερα διατέλεσε γενικός διευθυντής στου Εθνικού Ιδρύματος Ραδιοφωνίας.
Βιογραφία
Η καταγωγή του ήταν από τη Χειμάρρα, κι από τη γενιά των Σπυρομήλιων, που αγωνίστηκαν για την ελευθερία των Βορειοηπειρωτών. Ο πατέρας του Νικόλαος, ήταν αδελφός του Σπύρου Σπυρομήλιου, που έφερε κατά τον Μακεδονικό Αγώνά το ψευδώνυμο «Καπετάν Μπούας», και κήρυξε το 1914 την αυτονομία της Βόρειας Ηπείρου στην Χειμάρρα.
Ο Πύρρος Σπυρομήλιος μαθήτευε αρχικά στην Κέρκυρα και κατόπιν στην Αθήνα. Το 1934 αποφοίτησε από τη Σχολή Δοκίμων και κατά τη διάρκεια του Β΄ Παγκοσμίου Πολέμου, ανέλαβε πολλές επικίνδυνες ναυτικές αποστολές κι όλες μ’ επιτυχία. Κατά την γερμανική κατοχή διέφυγε στην Κρήτη κι από κει στη Μέση Ανατολή, όπου εντάσσεται στις αγωνιζόμενες ελληνικές ναυτικές δυνάμεις. Μεταπολεμικά, ως Πλοίαρχος, υπηρέτησε στο Αρχηγείο του ΝΑΤΟ στη Μάλτα (1955 - 1957) και το 1958 πήρε μέρος στις διαπραγματεύσεις των Αγίων Σαράντα για τον διακανονισμό του διαύλου της Κέρκυρας. Αποστρατεύτηκε με αίτησή του το 1959.
Στις 2 Απριλίου 1959, ο Σπυρομήλιος ανέλαβε τη Γενική Διεύθυνση του Εθνικού Ιδρύματος Ραδιοφωνίας. Όταν πέθανε, ο Διευθυντής της RAI, Μαρτσέλο Ροντινό είχε πει πως «ο θάνατος του Σπυρομήλιου δεν ήταν μεγάλη απώλεια μόνο για την Ελληνική Ραδιοφωνία, αλλά και για τη Ραδιοφωνία της Ευρώπης». ΄Ήταν τότε, που το ΕΙΡ για πρώτη φορά συμμετείχε στον παγκόσμιο διαγωνισμό ραδιοφωνικού έργου «Premio Italia».
Επί Σπυρομήλιου καθιερώθηκαν πολλές νέες πολιτισμικές εκπομπές, όπως εκείνες της σειράς «Ηθογραφικά ταξίδια στην Ελλάδα» και «Ιστορίες που τραγούδησε ο λαός μας». Οι θεατρικές εκπομπές (που άρεσαν και στον ίδιο) ανοίχτηκαν στο σύγχρονο ρεπερτόριο και η επιστημονική σειρά «Ομιλούν οι ειδικοί» που παρουσίαζε ο Κωστής Μεραναίος, είχαν ένα απρόβλεπτα μεγάλο ακροατήριο.
Ο Σπυρομήλιος ήταν κι ο εμψυχωτής των συναυλιών της συμφωνικής ορχήστρας του ΕΙΡ έξω από το στούντιο, καθώς και των διαγωνισμών σοβαρής μουσικής, παιδικού παραμυθιού και παιδικής ζωγραφικής. Ανεκπλήρωτο, όμως, όνειρό του ήταν ν’ αποκτήσει η Ραδιοφωνία μια αποκλειστικά δική της συμφωνική ορχήστρα. Κάλεσε, μάλιστα, ως οργανωτή τον διαπρεπή Βιενέζο μαέστρο Φραντς Λιτσάουερ. Ωστόσο, κάποιες διαφωνίες με τους μουσικούς άφησαν το όνειρο απραγματοποίητο.
Αλλά το έργο του, που έχει μείνει, είναι ο θεσμός του Φεστιβάλ ελαφρού Ελληνικού Τραγουδιού ένας θεσμός-στροφή στο ελληνικό τραγούδι και στην ιστορία του. Το πρωί της 31 Μαρτίου το 1961, ο Σπυρομήλιος δεν πήγε στο ΕΙΡ. Εκείνο το πρωί η αδύναμη καρδιά του έπαυσε να χτυπά σε ηλικία 48 χρονών.
Πηγές
Κατηγορία:Ραδιοφωνική ιστορία Κατηγορία:Έλληνες αξιωματικοί του Πολεμικού Ναυτικού Κατηγορία:Οικογένεια Σπυρομήλιου
Άουγκουστ Χάινριχ Κούλμάγερ
Ο Άουγκουστ Χάινριχ Κούλμάγερ (γερμ. August Heinrich Kuhlmeyer, 1781 - 1865) υπήρξε Πρώσος και Βεστφαλός κρατικός υπάλληλος.
Βιογραφία
Γεννηθηκε στις 3 Μαΐου 1781 στην Χάβελμπεργκ. Η καταγωγή του ήταν από αστική οικογένεια της Βέρντερ αν ντερ Χάβελ, που αργότερα εγκαταστάθηκε στο Βραδεμβούργο παρά τον Χάβελ. Ο πατέρας του, Κρίστιαν Γκόττλιμπ Λούντβιχ Κούλμάγερ, δούλευε ως νομικός σύμβουλος (Syndikus) στα γραφεία της μητρόπολης στην Χάβελμπεργκ. Μητέρα του ήταν η Σαρλόττε Καταρίνα Χάουπτμανν. Αδελφός του ήταν ο Λούντβιχ Βίλχελμ.
Ξεκίνησε την σταδιοδρομία του το 1801 ως μαθητευόμενος στο Πολεμικό και Κρατικό Επιμελητήριο (Kriegs- und Domänenkammer), και σε ανέβηκε τις βαθμίδες μέχρι τον ανώτερο νομάρχη (Oberpräfekt) το 1816 στην Χάιλιγκενστατ. Μετά την κατάργηση του βασιλείου της Βεστφαλίας διορίστηκε διευθυντής της κυβέρνησης (Regierungsdirektor) στο Μίντεν το 1816, ανώτατος οικονομικός σύμβουλος (Geheimer Ober-Finanzrat) και γενικός διευθυντής των φόρων (Generaldirektor der Steuern) στο Βερολίνο. Διετέλεσε πρόεδρος του επιμελητηρίου των φόρων της Πρωσίας (Chefpräsident der preußischen Oberrechnungskammer) από το 1842. Έργο του ήταν η εναρμόνιση των φόρων στην επικράτεια του νεοσύστατου Γερμανικού Τελωνειακού Ομίλου.
Αφού συνταξιοδοτήθηκε το 1851 παντρεύτηκε ένα χρόνο αργότερα την Μαριάννε Πέτρι, με την οποία είχε δεσμό από νεαρός.
Πηγές
Κατηγορία:Πρώσοι
Γεώργιος Κοφινάς
Ο Γεώργιος Κοφινάς (1869 - 1949) ήταν Έλληνας πολιτικός και ανώτατο στέλεχος του υπουργείου οικονομικών.
Βιογραφικά στοιχεία
Γεννήθηκε στην Τρίπολη το 1869, σπούδασε νομικά και το 1893 εντάχθηκε στο δυναμικό του υπουργείου Οικονομικών. Ως στέλεχος του υπουργείου οικονομικών ανέλαβε την περίοδο 1909 - 1910 την σύνταξη των νομοθετημάτων για την φορολογική μεταρρύθμιση που προωθήθηκαν από τον Στρατιωτικό Σύνδεσμο.
Τον Νοέμβριο του 1912 στάλθηκε στη Θεσσαλονίκη, που μόλις είχε περιέλθει στον έλεγχο της Ελλάδας δικαίω κατοχής, προκειμένου να ρυθμίσει την οικονομική διίκηση της Μακεδονίας. Αποτελεί κατόρθωμα ότι το 1913 οι εισπράξεις της Ελλάδας από τη Μακεδονία ήταν ίσες με τις εισπράξεις του οθωμανικού κράτους στα τελευταία προπολεμικά χρόνια. Επίσης, ο Κοφινάς μας άφησε κατατοπιστικές αναφορές για την οικονομία της Μακεδονίας (εμπόριο, βιομηχανία, γεωργία, κτηνοτροφία), οι οποίες εκδόθηκαν σε τόμο από το Εθνικό Τυπογραφείο το 1914. Πλούσιες σε πληροφορίες είναι και οι επιστολές που έστειλε στον Υπουργό Οικονομικών Αλ. Διομήδη.
Τον Δεκέμβριο του ίδιου έτους ανέλαβε το υπουργείο οικονομικών στην κυβέρνηση κυβέρνηση Γονατά, θέση στην οποία παρέμεινε μέχρι την 11η Ιανουαρίου 1924. Στις εκλογές της 16.12.1923 απέτυχε να εκλεγεί βουλευτής. Στην κυβέρνηση Θεόδωρου Πάγκαλου ανέλαβε υπουργός Οικονομικών στο χρονικό διάστημα 26 Ιουνίου ως 6 Νοεμβρίου 1925.
Απεβίωσε το 1949.
Παραπομπές
Κατηγορία:Έλληνες υπουργοί Οικονομικών
Bottle Rocket
To Bottle Rocket (γνωστός και ως Κλέφτες... κατά λάθος) είναι μία αμερικανική αστυνομική-κωμική ταινία σε σκηνοθεσία Γουές Άντερσον. Το σενάριο γράφτηκε από τον ίδιον τον σκηνοθέτη, σε συνεργασία με τον Όουεν Γουίλσον. Στην ταινία συμπρωταγωνιστούν για πρώτη φορά τα αδέλφια Όουεν Γουίλσον και Λουκ Γουίλσον, των οποίων αποτελεί και κινηματογραφικό ντεμπούτο, μαζί τους εμφανίζονται και οι Τζέιμς Κάαν, Ρόμπρετ Μασγκρέιβ και Λούμι Καβάθος.
Η ταινία, επίσης, αποτέλεσε και το σκηνοθετικό ντεμπούτο του Αμερικανικού σκηνοθέτη Γουές Άντερεσον. Αν κι η ταινία απέτυχε πλήρως εισπρακτικά, λειτούργησε ως θετικός παράγοντας στην καριέρα του Άντερσον, καθώς ασχολήθηκαν μερίδα κριτικών με αυτήν. Μάλιστα, ο γνωστός Αμερικανός σκηνοθέτης Μάρτιν Σκορσέζε, την είχε συμπεριλάβει, ανάμεσα στις 10 αγαπημένες του ταινίες, της δεκαετίας του 1990.
Bottle Rocket ονομαζόταν κι μια ταινία μικρού μήκους, με τον ίδιο σκηνοθέτη και τα αδέλφια Γουίλσον, μεταξύ άλλων, το οποίο είχε κυκλοφορήσει το 1994, και πρακτικά αποτελεί την έμπνευση για τη μεγάλου μήκους ταινία του 1996.
Φοίβη (δορυφόρος)
Η Φοίβη (αγγλικά: Phoebe) στην Αστρονομία είναι ένας φυσικός δορυφόρος του πλανήτη Κρόνου, ο ένατος κατά σειρά ανακαλύψεως. Ανακαλύφθηκε από τον Ουίλλιαμ Χένρι Πίκερινγκ στις 17 Μαρτίου 1899 από φωτογραφικές πλάκες που είχαν ληφθεί από τις 16 Αυγούστου 1898 στην Αρεκίπα του Περού από τον DeLisle Stewart (Pickering, E. C.: A New Satellite of Saturn, Astronomical Journal, τ. 20, No. 458, 23 Μαρτίου 1899, σ. 13). Υπήρξε ο πρώτος δορυφόρος που ανακαλύφθηκε φωτογραφικά.
Ετυμολογία
Ο δορυφόρος Φοίβη πήρε το όνομά του από την Τιτανίδα Φοίβη στην ελληνική μυθολογία. Είναι γνωστός και με τα διακριτικά Saturn IX (Κρόνος ΙΧ) από τη σειρά ανακαλύψεως. Η ΔΑΕ έχει αποφασίσει τα τοπογραφικά χαρακτηριστικά στην επιφάνεια της Φοίβης να ονομάζονται με τα ονόματα προσώπων του ελληνικού μύθου του Ιάσονα και των Αργοναυτών: Το 2005 η ΔΑΕ ονόμασε επίσημα 24 κρατήρες με τα ονόματα Άκαστος, Άδμητος, Αμφίων, Βούτης, Κάλαϊς, Κάνθος, Κλυτίος, Εργίνος, Εύφημος, Ευρυδάμας, Ευρυτίων, Εύρυτος, Ύλας, Ίδμων, Ίφιτος, Ιάσων, Μόψος, Ναύπλιος, Οϊλέας, Πηλεύς, Φλίας, Ταλαός, Τελαμών και Ζήτης.
Ο Δρ. Τωβίας Όουεν του Πανεπιστημίου της Χαβάης, πρόεδρος της ομάδας εξωτερικού Ηλιακού συστήματος της IAU ανέφερε σχετικά: «Επιλέξαμε τον θρύλο των Αργοναυτών για τη Φοίβη καθώς απηχεί την εξερεύνηση του συστήματος του Κρόνου από την αποστολή Κασσίνι - Χόιχενς. Δεν μπορούμε να πούμε ότι οι συμμετέχοντες σε αυτή επιστήμονες περιλαμβάνουν ήρωες όπως τον Ηρακλή και την Αταλάντη, αλλά τουλάχιστον αντιπροσωπεύουν ένα ευρύ διεθνές φάσμα αξιόλογων ανθρώπων που ήταν πρόθυμοι να ριψοκινδυνεύσουν τη σταδιοδρομία τους με αυτή τη μακρινή αποστολή σε ένα απόμακρο βασίλειο, με την ελπίδα να αποκτήσουν μια μεγαλειώδη επιβράβευση.»
Τροχιά
Για πάνω από ένα αιώνα η Φοίβη ήταν ο μακρινότερος από τον πλανήτη γνωστός δορυφόρος του Κρόνου, μέχρι την ανακάλυψη πολλών μικρών δορυφόρων το 2000. Παραμένει ο μακρινότερος από τους 10 κυριότερους δορυφόρους του (οι υπόλοιποι είναι πολύ μικρότεροι), με τον επόμενο, τον Ιαπετό, να είναι 4 φορές πλησιέστερα στον Κρόνο. Η Φοίβη συμπληρώνει μία πλήρη περιφορά γύρω από τον Κρόνο σε 550 γήινες ημέρες, 13 ώρες, 33 λεπτά και 4,55 δευτερόλεπτα, ακολουθώντας μία αρκετά έκκεντρη τροχιά (εκκεντρότητα 0,15624). Η απόστασή της από τον Κρόνο κυμαίνεται μεταξύ 10.931.500 και 14.980.000 χλμ. (μέση 12.955.759 χλμ). Η μέση ταχύτητα της περιφοράς περί τον Κρόνο είναι 6167 χιλιόμετρα την ώρα. Η τροχιά είναι ανάδρομη και η κλίση της ως προς την εκλειπτική είναι 173,04°, ενώ η κλίση ως προς το ισημερινό επίπεδο του Κρόνου είναι 151,78°.
Φυσικά χαρακτηριστικά
Η Φοίβη είναι σχεδόν σφαιρική με διαστάσεις 230 x 220 x 210 χλμ., ή το 1/15 της διαμέτρου της Σελήνης. Η Φοίβη περιστρέφεται γύρω από τον εαυτό της μία φορά κάθε 9 ώρες 16 λεπτά και 55,2 δευτερόλεπτα. Η κλίση του άξονα περιστροφής ως προς το επίπεδο της τροχιάς της είναι 152,14 μοίρες. Η θερμοκρασία στην επιφάνειά της είναι 75 K (-198 °C).
Η μάζα της Φοίβης ανέρχεται σε 8,2920 ± 0,0010 τετράκις εκατομμύρια τόνους, που αντιστοιχεί σε μέση πυκνότητα 1,6 γραμμάριο ανά cm³. Η μέση επιτάχυνση της βαρύτητας στην επιφάνεια της Φοίβης είναι περί τα 0,049 m/sec2, δηλαδή η βαρύτητα εκεί είναι 200 φορές ασθενέστερη από αυτή στην επιφάνεια της Γης. Η ταχύτητα διαφυγής είναι περίπου 100 m/sec.
Ενώ οι περισσότεροι εσωτερικοί δορυφόροι του Κρόνου έχουν πολύ φωτεινές επιφάνειες, η Φοίβη έχει λευκαύγεια (άλβεδο) μόλις 0,06, είναι δηλαδή σκοτεινόχρωμη όσο το φούμο. Η επιφάνειά της είναι έντονα σημαδεμένη από κρατήρες: ο μεγαλύτερος έχει διάμετρο 80 χιλιόμετρα και ένας άλλος έχει τοιχώματα ύψους 16 χιλιομέτρων.
300px|left|thumb|Ο "Δακτύλιος της Φοίβης" και η θέση του σε σχέση με τον Κρόνο, τη Φοίβη και τον Ιαπετό. Το πολύ σκούρο χρώμα της Φοίβης αρχικώς οδήγησε στη θεωρία ότι ήταν αρχικώς αστεροειδής και αιχμαλωτίσθηκε από το βαρυτικό πεδίο του Κρόνου, καθώς έμοιαζε με τη διαδεδομένη κατηγορία των σκουρόχρωμων αστεροειδών τύπου C. Ωστόσο, εικόνες από το διαστημόπλοιο Κασσίνι - Χόιχενς δείχνουν ότι οι κρατήρες της Φοίβης διαφέρουν σημαντικά στη λευκαύγειά τους, γεγονός που υποδηλώνει την παρουσία μεγάλων ποσοτήτων πάγου κάτω από ένα λεπτό στρώμα σκούρων αποθέσεων πάχους 300 ως 500 μέτρων. Επιπλέον, έχει ανιχνευθεί παγωμένο διοξείδιο του άνθρακα στην επιφάνεια, κάτι που δεν έχει ποτέ ανακαλυφθεί σε αστεροειδή. Εκτιμάται ότι η Φοίβη αποτελείται κατά 50% από πετρώματα έναντι περίπου 35% των εσώτερων κρόνειων δορυφόρων. Για τους λόγους αυτούς, οι επιστήμονες τείνουν πλέον να θεωρούν ότι η Φοίβη είναι στην πραγματικότητα ένας «Κένταυρος», δηλαδή παγωμένος αστεροειδής από τη Ζώνη Κάιπερ που συνδυάζει ιδιότητες αστεροειδούς και κομήτη. Αν αυτό αληθεύει, η Φοίβη είναι το πρώτο τέτοιο ουράνιο σώμα του οποίου αποκτήθηκαν εικόνες που το δείχνουν ως εκτεταμένο σώμα και όχι ως σημείο.
Υλικό που εκτινάχθηκε από την επιφάνεια της Φοίβης εξαιτίας προσκρούσεων μικρών μετεωροειδών ίσως να ευθύνεται για τη σκούρα επιφάνεια του Υπερίωνα. Το υλικό που εκτινάχθηκε από τις μεγαλύτερες προσκρούσεις άλλων σωμάτων στη Φοίβη ίσως να σχημάτισε τους άλλους δορυφόρους της ομάδας της Φοίβης, οι οποίοι έχουν διαστάσεις μικρότερες των 10 χλμ.
Τον Οκτώβριο του 2009 η NASA ανακοίνωσε ότι ανακάλυψε ένα νέο τεράστιο δακτύλιο του Κρόνου, στη περιοχή που κινείται η Φοίβη. Οι επιστήμονες πιστεύουν πως το υλικό του δακτυλίου αυτού προέρχεται από τη Φοίβη, η οποία κινείται μέσα σε αυτόν. Με βάση αυτή την ανακάλυψη, ίσως τελικά το υλικό αυτό να ευθύνεται και για τη σκούρα επιφάνεια του Ιαπετού, κάτι που μέχρι τότε δεν μπορούσε να αποδειχθεί.
Προσεγγίσεις διαστημοπλοίων
350px|left|thumb|Ο κρατήρας Τζέισον φωτογραφημένος από κοντινό πέρασμα του Κασίνι- Χόιχενς. Το διαστημόπλοιο Βόγιατζερ 2 πέρασε σε απόσταση 2,2 εκατομμυρίων χιλιομέτρων από τη Φοίβη τον Σεπτέμβριο 1981 και, έστω και από αυτή τη μεγάλη απόσταση, έδωσε τις πρώτες εικόνες της Φοίβης. Αλλά το Κασσίνι - Χόιχενς πέρασε πάνω από χίλιες φορές εγγύτερα, σε απόσταση 2.068 χλμ. στις 11 Ιουνίου 2004, δίνοντάς μας πολλές λεπτομερείς εικόνες του δορυφόρου και της επιφάνειάς του. Από καθαρή τύχη η Φοίβη βρισκόταν στην καλύτερη θέση της τροχιάς της για τη μοναδική προσέγγιση από το Κασσίνι, καθώς αυτό πλησίαζε το σύστημα του Κρόνου.
Εξωτερικοί σύνδεσμοι
Κατηγορία:Φυσικοί δορυφόροι Κρόνου